Gjensidige

Gjensidige Forsikring ASA er et norsk skadeforsikringsselskap som tilbyr forsikring til privatpersoner og næringslivet i Norge, Sverige, Danmark og de tre baltiske landene. I Norge tilbys også  pensjon- og spareprodukter. I 2010 ble Gjensidige Forsikring omdannet fra et gjensidig selskap til et allmennaksjeselskap. Største aksjonær er Gjensidigestiftelsen med om lag 62 % av aksjene.

 Historie 
mini|venstre|Gjensidige Forsikrings tidligere hovedkontor i Drammensveien på Sollerud.
Forsikringsvirksomheten går tilbake til 1816 da den første av en rekke lokale brannforsikringsselskaper (brannkasser) ble etablert på bygdene i Norge. I 1922 etablerte noen av brannkassene et felles gjenforsikringsselskap som ble kalt Samtrygd. Dette selskapet utviklet seg til et vanlig forsikringsselskap, og fusjonerte etterhvert med de fleste brannkassene.

I 1974 fusjonerte Samtrygd med Norsk Bilforsikring Gjensidig. Det fusjonerte selskapet tok etterhvert navnet Gjensidige Norsk Skadeforsikring. I 1976 innledet selskapet et samarbeid med livsforsikringsselskapet Gjensidige, som hadde blitt etablert i 1847 som Christiania almindelige gjensidige Forsørgelseanstalt. (I 1914 ble navnet endret til Livsforsikringsselskabet (senere -selskapet) Gjensidige).

De to selskapene markedsførte seg som Gjensidige, med den karakteristiske vekterlogoen. Selskapene fikk felles ledelse i 1985. Gjensidige (Skadeforsikring) overtok i 1992 Forenede Forsikring og i 1993 startet konsernet også bankvirksomhet etter å ha overtatt Inter Nordisk Bank.

Finanskonsernet Gjensidige NOR ble etablert i 1999 ved samordning av virksomhetene i Gjensidige og Sparebanken NOR. I 2003 fusjonerte Gjensidige NOR ASA med Den norske Bank (DnB) under navnet DnB NOR. Samarbeidet mellom DnB NOR og Gjensidige NOR forsikring ble avviklet i 2005, og merkenavnet Gjensidige ble igjen tatt i bruk. Gjensidige har siden 2007 vært Norges største forsikringsselskap med en markedsandel på ca. 25 %.Premie- og markedsstatistikk, Finansnæringens hovedorganisasjon 

Gjensidige Bank ble lansert i 2007 som en ren nettbank. Citibanks norske virksomhet innen forbruksfinansiering ble overtatt av Gjensidige Bank i desember 2009. Gjensidige Bank ble i 2019 solgt til Nordea, og skiftet fra 27. februar 2020 navn til Nordea Direct. 

I 2007 kjøpte Gjensidige aksjer i Storebrand, og var på et tidspunkt største eier med 24,33 % av selskapet. Alle aksjene ble solgt i 2014.

 AutoPASS-utsteder 
Som del av Bompengereformen ble det i Meld. St. 25 (2014-2015) tydeliggjort at utstederrollen skal skilles ut fra bompengeselskapene for å etablere uavhengige utstedere. En utsteder har ansvar for AutoPASS-avtaler, og hovedoppgaven for et utstederselskap er å håndtere AutoPASS-avtale, brikkedistribusjon og fakturering for bompasseringer.

Den 7. mai 2021 ble det gjort kjent at Gjensidige kjøper bompengeselskapet Vegamots utstedervirksomhet. Vegamot har Autopass-avtaler med over 226.000 kunder. Gjensidige vil opprette et selskap som skal administrere Autopass-avtaler med bileiere, levere bombrikker til kundene, og kreve inn betaling for bompasseringer.  Den 30. juni 2021 ble det gjort kjent at Gjensidige også kjøper Flyt, Ferdes utstedervirksomhet. Den 1. november 2021 tok Flyt AS over alle Vegamots kunder da kjøpene av utstederselskaper fra Vegamot og Ferde ble gjennomført. 

 Virksomhet i utlandet 

 Baltikum 
I perioden 2005-2024 drev Gjensidige forsikringsvirksomhet i Latvia, Litauen og Estland. Virksomheten vokste gjennom flere oppkjøp, og Gjensidige hadde i 2021 en markedsandel i Baltikum på cirka 8 prosent. I juli 2024 solgte de seg helt ut og driver kun sin virksomhet i Norden.

 Danmark 
Gjensidige entret det danske markedet ved å kjøpe Fair Forsikring i 2006. I 2010 ble Nykredit Forsikring kjøpt opp. Gjensidiges markedsandel i Danmark er i 2021 cirka 7 prosent.

 Sverige 
Gjensidiges svenske virksomhet har sine røtter i selskapet Tennant Forsikring, som var et svensk forsikringsselskap som ble etablert i 2001 av Björn Johansson, gjennom en fusjon av Tennant Forsikring i Norge og Scandinavian Underwriting Services i Sverige. Virksomheten ble kjøpt opp av Gjensidige i 2007 og har siden vokst gjennom ytterligere oppkjøp. I dag er Gjensidige i Sverige en filial av Gjensidige i Norge.

 Logo og slagord 
Vekteren har vært Gjensidiges logo og varemerke for forsikringsvirksomheten siden 1932. Slagordet «Tiden går, Gjensidige består.», ble også innført i 1932.

 Fakta 
 Selskapet har 36 kontorer rundt om i Norge; i tillegg kommer samarbeidende brannkasser og sjøtrygdelag.
 Selskapet har ca. 1. million kunder i Norge
 Per 31. desember 2021 hadde gjensidige  ansatte.
 Selskapet tilbyr alle former for gjenstands- og personforsikringer for privat-, landbruks-, nærings- og organisasjonsmarkedet, samt pensjonsprodukter til næringslivet og pensjon- og fondsparing til privatpersoner.
 Virksomheten er medlem av interesseorganisasjonen Norsk Landbrukssamvirke og Finans Norge.

 Kritikk og kontroverser 
Gjensidige har blant flere blitt oppfattet som et arrogant selskap med uhøflige ansatte. Blant annet har Forbrukerrådet kritisert selskapet for å gjøre narr av og henge ut kundene sine med «morsomme» skadeforsikringseksempler som at en kunde trengte hjelp med å få dekket operason av nesen sin etter å skadet seg, mens en annen kunde ønsket erstatning for at hunden spiste opp Gucci-solbrillene.

I 2024 ble det avdekt at en Gjensidige-ansatt svindlet til seg nesten 5,5 millioner kroner ved hjelp av falsk kommunikasjon, slik at store summer skal ha blitt overført til den ansattes private kontoer.

Gjensidige varslet at prisene på bilforsikring skal opp minst 10% i løpet av 2024. Ifølge selskapet er grunnen til denne prisøkningen «en kraftig økning i skader på biler og totale utbetalinger som følge av bilskader på privatmarkedet i Norge».
Konkurransetilsynet og Forbrukerrådet har anklaget både Gjensidge og andre forsikringsselskaper for å snakke opp prisene i media. Vegard Aandal-Nilsen, avdelingsdirektør i Konkurransetilsynet, nevnte følgende: «Uttalelser fra forsikringsaktører i media om prisøkninger kan skade konkurransen og kan i ytterste konsekvens være et brudd på konkurranseloven.»

 Referanser 

 Eksterne lenker 




Kategori:Norske forsikringsselskaper
Kategori:Gjensidige
Kategori:Selskaper notert på Oslo Børs
Kategori:Selskaper etablert i 1847
Kategori:1847 i Norge
Kategori:Medlemmer i Finans Norge